Meru ni mji wa Kenya mashariki ambao ni makao makuu ya Kaunti ya Meru na mji wa nane kwa ukubwa nchini Kenya. Meru imeunda baraza la manispaa lenye wakazi 240,900. Meru iko pande za Mto Kathita, katika mteremko wa kaskazini mashariki wa Mlima Kenya. Mji huu uko umbali wa maili tano kaskazini mwa ikweta, urefu wa futi 5000, katika eneo la mchanganyiko wa misitu mahali wazi, miji midogo, vijiji, mashamba vijijini na wengi wa wakazi ni wa Ameru. Unaweza kufikia mji huu ukitumia barabara ya lami, kwa vyovyote vile kama kutoka kusini kuzunguka upande wa mashariki wa Mlima Kenya, kupitia Embu, au kutoka katika eneo la kaskazini magharibi kuzunguka magharibi na kaskazini wa Mlima Kenya, kupitia Nanyuki na Timau. Kaunti ya Meru ni mahali pa kuzuru Ili kutembelea eneo za kuhifahia wanyama ambazo ni Samburu na Buffalo Springs Lewa Downs, ambazo ziko mbali kiasi kaskazini mwa Meru, pamoja na Samburu na Buffalo Springs kupitia Isiolo, na Hifadhi ya Taifa ya Meru, katika kaskazini mwa Meru, kupitia Maua katika vilima vya Nyambeni. Meru ni mji wa biashara, kilimo na elimu kaskazini ymw Kenya.